Initiativ fra Den Portugisiske Republik med henblik på vedtagelse af Rådets forordning om den periode, i hvilken tredjelandsstatsborgere, som er fritaget for visumtvang, frit kan rejse inden for medlemsstaternes område

(2000/C 164/06)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 62, nr. 3,

under henvisning til Den Portugisiske Republiks initiativ(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Fællesskabets indvandringspolitik på det område, der er omhandlet i traktatens artikel 62, nr. 3, omfatter foranstaltninger vedrørende de betingelser, på hvilke tredjelandsstatsborgere frit kan rejse inden for medlemsstaternes område i højst tre måneder.

(2) Der bør dog træffes foranstaltninger for på et gensidigt grundlag at sikre, at der kan tildeles tredjelandsstatsborgere, som er fritaget for visumtvang, en ny tremåneders periode til at passere medlemsstaternes ydre grænser.

(3) Denne forordning er baseret på Schengen-reglerne i overensstemmelse med protokollen om integration af Schengen-reglerne i Den Europæiske Union -

UDSTEDT FØLGENDE FORORDNING:

Artikel 1

En tredjelandsstatsborger, som er fritaget for visumtvang, kan frit rejse inden for medlemsstaternes område i højst tre måneder i løbet af en seksmåneders periode regnet fra den dato, hvor han passerer en medlemsstats ydre grænse første gang, hvis følgende betingelser er opfyldt:

a) den pågældende skal være i besiddelse af et eller flere gyldige grænsepassagedokumenter

b) den pågældende skal om nødvendigt forelægge dokumentation for opholdets formål og nærmere omstændigheder og have de nødvendige midler til sit underhold med hensyn både til hele det påtænkte ophold og til hjemrejsen til hjemlandet eller til gennemrejsen til et tredjeland, hvor den pågældende er sikret indrejse, eller være i stand til på lovlig vis at erhverve sig disse midler

c) den pågældende må ikke være indberettet som uønsket

d) den pågældende må ikke udgøre en trussel for en af medlemsstaternes offentlige orden, nationale sikkerhed eller internationale forbindelser.

Artikel 2

Der kan på grundlag af princippet om gensidighed forhandles aftaler mellem Fællesskabet og tredjelande, hvis statsborgere ikke er visumpligtige, for at fastlægge betingelserne for, at der kan tildeles statsborgere fra de nævnte lande en yderligere periode på højst tre måneder i løbet af et år regnet fra datoen, hvor en medlemsstats ydre grænse passeres første gang, og i givet fald inden for den seksmåneders periode, der er omhandlet i artikel 1.

Artikel 3

Ikrafttræden

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forording gælder for de medlemsstater, som har undertegnet en protokol om tiltrædelse af Schengen fra de datoer, som Rådet beslutter med enstemmighed blandt de medlemmer, der er nævnt i artikel 1 i protokollen om integration af Schengen-reglerne i Den Europæiske Union, medmindre betingelserne for disse staters tiltrædelse af Schengen-reglerne er opfyldt inden datoen for denne forordnings ikrafttræden.

Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaten om oprettelse af Det Europæiske Fællesskab.

Udfærdiget i Bruxelles, den ...

På Rådets vegne

...

Formand

(1) EFT C ...

(2) Udtalelse afgivet den ... (endnu ikke offentliggjort i EFT).